OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1	

Číslo: 2 Pv 512/14/8810	Spišská Nová Ves 01.08.2016 
EEČ: 2-68-794-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorá je trestne stíhaná pre trestný čin:
- Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 29.5.2015 spisová značka 2 Pv 512/14/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 22.12.2012, okolo 13,45 hodine, na území Českej republiky v Brne, v obchodnom centre Vaňková, v predajni XXXXX, po predchádzajúcej spoločnej dohode s XXXXX, odsúdeným za tento skutok trestným rozkazom Mestského súdu Brno číslo 99T 200/2012 z 24.12.2012, potom, čo spoločne z plochy predajne doniesli rôzne oblečenie do skúšobnej kabínky, v ktorej sa obvinená XXXXX nachádzala a kde jej následne z predajnej plochy nosil ďalšie oblečenie odsúdený XXXXX, toto oblečenie vkladala do alumíniovou fóliou vystlanej igelitovej tašky s nápisom New Yorker so šachovnicovým vzorom, v úmysle oblečenie z predajne odcudziť a následne po opustení kabínky igelitovú tašku s ukrytým oblečením odovzdala v predajni odsúdenému XXXXX, ktorý s ňou prešiel bez zaplatenia cez pokladničnú zónu, pričom bol následne zadržaný pracovníkmi SBS predajne, čím tak spôsobili odcudzením 11 kusov textilného značkového oblečenia spoločnosti XXXXX XXXXX, škodu vo výške 685,74 €. 

Uznesením prokurátora Okresnej prokuratúry Spišská Nová Ves zo dňa 29.5.2015, spisová značka 2 Pv 512/14/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry v Spišskej Novej Vsi sp. zn. 2 Pv 512/14/8810-29 zo dňa 29.05.2015 bolo podľa § 216 odsek 1 písmeno a), b), c) Trestného poriadku podmienečne zastavené trestné stíhanie obvinenej XXXXX vedené pre prečin krádeže podľa § 212 odsek 1 Trestného zákona spáchaný v spolupáchateľstve podľa § 20 Trestného zákona na tom skutkovom základe, že dňa 22.12.2012, okolo 13,45 hodine, na území Českej republiky v Brne, v obchodnom centre Vaňková, v predajni XXXXX, po predchádzajúcej spoločnej dohode s XXXXX, odsúdeným za tento skutok trestným rozkazom Mestského súdu Brno číslo 99T 200/2012 z 24.12.2012, potom, čo spoločne z plochy predajne doniesli rôzne oblečenie do skúšobnej kabínky, v ktorej sa obvinená XXXXX nachádzala a kde jej následne z predajnej plochy nosil ďalšie oblečenie odsúdený XXXXX, toto oblečenie vkladala do alumíniovou fóliou vystlanej igelitovej tašky s nápisom New Yorker so šachovnicovým vzorom, v úmysle oblečenie z predajne odcudziť a následne po opustení kabínky igelitovú tašku s ukrytým oblečením odovzdala v predajni odsúdenému XXXXX, ktorý s ňou prešiel bez zaplatenia cez pokladničnú zónu, pričom bol následne zadržaný pracovníkmi SBS predajne, čím tak spôsobili odcudzením 11 kusov textilného značkového oblečenia spoločnosti XXXXX XXXXX, škodu vo výške 685,74

Obvinenej XXXXX bola stanovená skúšobná doba v trvaní 12 mesiacov.

Uznesenie o podmienečnom zastavení  trestného  stíhania  nadobudlo právoplatnosť dňom 13.06.2015.

Z vyžiadaných správ k osobe obvinenej XXXXX z OR PZ Odboru kriminálnej polície Poprad, Okresného úradu, Odboru všeobecnej vnútornej správy Poprad, výpisu z ústrednej evidencie priestupkov, odpisu z registra trestov a z trestnej lustrácie GP SR som zistil, že obvinená XXXXX v   skúšobnej   
dobe   podmienečne  zastaveného   trestného stíhania od 13.06.2015 do 13.06.2016 viedla riadny život. V  skúšobnej  dobe sa nedopustila žiadneho trestného činu. Dopustila sa dvoch priestupkov malej závažnosti na úseku cestnej premávky, ktoré však svojim charakterom a závažnosťou neodôvodňujú pokračovanie v trestnom stíhaní.

 Podľa § 217 ods. 1 veta prvá Trestného poriadku,  ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Vzhľadom na to, že obvinená XXXXX splnila podmienky pre rozhodnutie v zmysle § 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia. 
 
Poučenie:
         : Proti     tomuto     uzneseniu     môžu    obvinený   a   poškodený   podať  
                     sťažnosť, ktorá má odkladný účinok. (§ 217 ods. 3 Tr. por.).                        
                     Sťažnosť  možno podať  do  troch dní  od  oznámenia   uznesenia na   
                     Okresnú prokuratúru  v Spišskej    Novej  Vsi.  (§  187  ods.  1 
                     Tr. poriadku). 

JUDr. Peter Seman
prokurátor